Kichwa: Virusi vya corona: Serikali, sayansi na sintofahamu ya mapambano dhidi ya corona Tanzania\nKwa kuzingatia jina la hapo juu la makala ya kuwaziwa, fikiria makala.\n
Hadi chanjo itakapopatikana, WHO inasema kupima na kutafuta walioambukizwa ndio njia salama ya kudhibiti virusi

Afrika Mashariki, serikali kama zile za Rwanda na Uganda zimesifiwa juu ya sehemu ya mapambano yake; Rwanda, kwa mfano, namna inavyowasaidia wananchi wasiojiweza na Uganda kwa kuweka hatua kali za mapambano tangu mwanzo kabisa wa ugonjwa huo na kuendelea kutoa taarifa za kina juu ya mwenendo wa maambukizi, na kuzitoa mara kwa mara.

Tanzania kwa upande mwingine inakosolewa vikali kwa ujumla wa namna inavyopambana na gonjwa hili. Kuanzia hatua ilizozichukua hadi usiri uliogubika katika utoaji wa takwimu zinazohusu COVID-19

Ukosoaji kutoka ndani na nje

Mwanzoni mwa janga la corona, ukosoaji ulianza kuongozwa na viongozi wa siasa wa upinzani nchini pamoja na wafuasi wao. Lakini hivi sasa ukosoaji umevuka mipaka na kujumuisha mashirika makubwa ya kisayansi na ya kimataifa ya Africa Africa Centres for Disease Control and Prevention (CDC) na Shirika la Afya Duniani tawi la Afrika (WHO Afrika).

Ukosoaji kutoka kwa mashirika haya unatia uzito si tu kwasababu ni ya kitaalamu lakini pia ndio mashirika yaliyo mstari wa mbele katika kuongoza sera na mbinu za upambanaji dhidi ya ugonjwa wa corona ulimwenguni kote.

Tarehe 23 Aprili, kiongozi wa WHO Afrika aliikosoa serikali ya Tanzania kwa kusema kuchelewa kwa kuweka masharti makali ya kupunguza misongamano kulichangia ongezeko kubwa na la ghafla la wagonjwa wa corona nchini.

Tarehe 6 May, aliyekuwa waziri mkuu wa Kenya na rafiki wa karibu wa Rais John Magufuli, Raila Odinga alikiambia kituo cha habari cha Afrika Kusini SABC News kwamba ana wasiwasi na namna serikali ya Tanzania inavyokabiliana na maambukizi nchini humo na kwamba anaamini Magufuli anashauriwa vibaya.

Rais wa Uganda Yoweri Museveni aliifananisha jumuiya ya Afrika Mashariki kama nyumba kubwa yenye vyumba vingi na kusema nyakati zingine inawezekana ikawa kazi kuiweka nyumba hii katika hali nzuri kwasababu wakati 'vyumba' vingine vinaweza kuwa vimedhibitiwa vizuri, vingine vinakuwa...